**Támogatói szerződés**

Amely létrejött egyrészről a

Név: **Magyar Talajtani Társaság (MTT)**Székhely:3515 Miskolc-Egyetemváros
Adószám: 18723548-1-05
Képviseli: Prof. Dr. Dobos Endre, elnök

továbbiakban, mint **Támogatott,**

másrészről a

Cégnév:
Székhely:
Levelezési cím:
Adószám:
Képviseli:

továbbiakban, mint **Kiemelt támogató**,

együttesen **Felek** között az alábbi feltételek szerint:

**1. Szerződés tárgya**

Támogató tag lehet minden olyan természetes és jogi személy, aki egyetért a Támogatott célkitűzéseivel, és azt anyagilag a szervezeti tagsági díj mértékén felül támogatja. Az 1.000.000 Ft, illetve az azt meghaladó éves támogatói díjat fizető szervezetek a Magyar Talajtani Társaság kiemelt támogató tagjai.

A Kiemelt támogató vállalja, hogy éves szinten a 6. pontban meghatározott összegű anyagi támogatásban részesíti a Támogatott felet. A támogatási összeget a Támogatott szabadon felhasználhatja a Támogatott operatív ügyeinek intézésére, illetve a Támogatott céljaival megegyező társadalmi, tudományos rendezvények, célok finanszírozására.

**2. A Kiemelt támogató kötelezettségei**

A Kiemelt támogató vállalja, hogy a szerződés lejártáig, illetve a Felek egyoldalú szerződésbontásáig éves szinten a 6. pontban meghatározott egyösszegű támogatásban részesíti a Támogatott felet, mely összeget tárgyév február 28-ig átutal az MTT Raiffeisen Banknál vezetett 12021006-01144527-00100009 számú bankszámlaszámára.

**3. A Kiemelt támogatót megillető jogok**

A Kiemelt támogató tagot a Támogatott munkájában megbízottja képviseli, aki az alapszabályban meghatározott, rendes tagokat megillető jogokkal és kötelezettséggel rendelkezik.

A Kiemelt támogató tag kezdeményezheti, illetve kérheti:
— előadások, ankétok, vitaülések tartását,
— dolgozóinak szakmai továbbképzéséhez segítség nyújtását,
— tanulmányutak szervezését, és javaslatot tehet azok résztvevőire.

A Kiemelt támogató részt vehet kiállítóként és előadóként a Támogatott rendezvényein.

A Kiemelt támogató a Támogatott rendezvényeire delegálhatja munkatársait a rendes tagokat megillető feltételek mellett, de szavazati jog (tisztújításkor, közgyűlésen) csak a Kiemelt támogató által megnevezett képviselőt (megbízottat) illeti meg.

Az MTT kétévente megrendezett Vándorgyűlésein Kiemelt támogatónként 3 delegált tag előzetes egyeztetés alapján térítésmentesen vehet részt.

A Kiemelt támogató saját média és kommunikációs felületein feltüntetheti „A Magyar Talajtani Társaság kiemelt támogatója” címet.

A Kiemelt támogató hirdetéseit, felhívásait a Támogatott a reklámfelületein kérésre megjeleníti, közösségi média oldalain megosztja.

**4. A Támogatott kötelezettségei**

A Támogatott vállalja, hogy a Kiemelt támogató tagok listáját és logóit a Magyar Talajtani Társaság honlapján feltűnteti (talaj.hu). Az MTT időszakos hírleveleiben tájékoztatja a Kiemelt támogató tagot a Társaságot érintő rendezvényekről, eseményekről, szakmai, szakma-politikai rendezvényekről. Az MTT a támogatási összeget a talajtani szakma és a talajtan társadalmi ismertségének, elismertségének fokozására, valamint operatív ügyeinek intézésére használja fel.

**5. A szerződés hatálya**

A kiemelt támogatói tagság szerződés alapján jön létre, mely a szerződésben meghatározott időszakra, vagy a szerződés felbontásáig érvényes. Felek a szerződést jogosultak évfordulóra, indokolás nélkül, írásban felmondani, illetve változtatni. A felmondást az évfordulót megelőző 15. napig szükséges a másik félnek írásban megküldeni.

**6. Támogatói tagsági díj**

A Kiemelt támogató éves szinten …………..….. Ft összeggel támogatja a Magyar Talajtani Társaságot.

**7. Vegyes rendelkezések**

* 1. Szerződő felek megállapodnak abban, hogy a jelen szerződés teljesítése során jóhiszeműen, kölcsönösen együttműködve, egymás érdekeit képviselve, megvédve, egymást minden lényeges körülményről tájékoztatva kötelesek eljárni.
	2. Jelen szerződés bármilyen módosítása, kiegészítése csak írásban, mindkét fél aláírásával érvényes.
	3. Jelen szerződésben nem szabályozott kérdésekben a Polgári Törvénykönyv rendelkezései irányadóak.
	4. Jelen szerződésből fakadó vitás kérdéseket a felek békés úton kísérelik meg rendezni.

Jelen szerződést elolvastuk, és mint akaratunkkal mindenben egyezőt jóváhagyólag aláírtuk.

Miskolc, 2023. …………………

|  |  |
| --- | --- |
| ………………………………..……… | **………………………………..………** |
| *Név*BeosztásTámogató szervezet | *Prof. Dr. Dobos Endre*elnökMagyar Talajtani Társaság |